atomnummer
Store norske leksikon,Realfag,Kjemi,Grunnstoffer
Atomnummeret er det same som talet på proton i atomkjernane i eit grunnstoff. I periodesystemet er grunnstoffa ordna etter atomnummeret.
Atomnummeret veks med éi eining for kvar plass ein går utover i periodesystemet. Det er 1 for hydrogen, 6 for karbon, 8 for oksygen, 26 for jern og 82 for bly og så vidare.I eit nøytralt atom er talet på elektron lik atomnummeret.For å definere talet på partiklar eit atom består av, treng ein å oppgi både atomtalet og massetalet. Massetalet er lik summen av atomnummeret og nøytrontalet, som er talet på nøytron i kjernen. Les meir i Store norske leksikon atom periodesystemet massetalet